Period: Old Babylonian
Genre: Literary
Transliteration:
<SURFACE>
lugal-ŋu₁₀-ra u₃-na-dug₄
maš₂ hur-saŋ-ŋa₂ a₂ sag₉-sag₉-ŋu₁₀
anše-kur hur-saŋ-ŋa₂ umbin hu-ri₂-in{mušen}na
{ŋiš}ŋišnimbar ki sikil-e mu₂-a zu₂-lum {na₄}za-gin₃ la₂-ŋu₁₀-ur₂
u₃-ne-de₃-tah
{m}a-ba-in-da-sa₂ ugula erin₂ zu₂ keše₂ aga-us₂
šuduₓ(|KA.ŠU|){ud} lugal-la-na-ta šag₄ lugal-la-na dug₃-dug₃-ge-ra
arad₂-zu na-ab-be₂-a
kalag-ga-me-en lugal-ŋu₁₀ ga-ab-us₂ aga-us₂-zu he₂-me-en
inim-ma-zu ra-gaba-zu he₂-me-en igi tuku igi-ni-še₃ ga-gub
{ŋiš}ma₂ gub-ba {ŋiš}ŋisal mu-un-sig₁₀-ge
a gub-ba a mu-un-da-ak-e a-a gub-ba
dumu gub-ba še mu-un-sig₁₀-ge
...mu-un-zalag-ge
tum₉ gub-ba še mu-un-da-la₂-e <unk> mu-da-ak-e
dub-sar-me-en na-du₃-a ab-sar-re-en
inim ugnim-ma...
inim pu-uh₂-ru-um-ma šub-ba ed₃-de₃-bi mu-un-da-sig₁₀-ge
inim sag₉-ge gaba-ri...
ŋiš-gin₇ {ŋiš}tir-ŋa₂ mu-un-du₃-nam mu-dur₇-re im-gam-e
{ŋiš}gu-za-ŋa₂ lu₂ mu-un-da-la₂-a šu-ŋu₁₀ eš₂ im-ma-an-la₂
iri-ŋa₂ tug₂ dan₆-na-a mu-ni-mur₁₀-ra tug₂-mu-dur₇-ra ba-an-mur₁₀
lag-e a mi-ni-in-tu₅-a sahar igi-ŋa₂ ba-e <unk>
ur-e ad₆(|LU₂.LAGAB×U|) ib₂-gu₇ gaba-bi ib₂-zi-zi
ušumgal-e saŋ ŋiš ib₂-ra-ra ka-ta ab-taka₄ i₃-ib₂-taka₄
ŋiš-gi izi ib₂-gu₇ id₂ i₃-tuku-tuku
{d}utu i₃ un-gu₇ ga un-gu₇ {ŋiš}banšur ukur₃-ra-še₃ šu-ni ib₂-ši-tum₃
zi-ŋu₁₀ ba-e-i šu-ŋu₁₀ ha-za-a-ab
dumu nu-mu-un-su-me-en lu₂ en₃ tar-re la-ba-an-tuku
ŋa₂-a me-na-am₃ šag₄ {d}šul-gi lugal-ŋa₂ ki-bi ha-ma-gi₄-gi₄
lugal-ŋu₁₀ en₃-ŋu₁₀ he₂-tar-re ki ama-ŋu₁₀-še₃ he₂-em-mi-ib-gi₄-gi₄

Cuneiform:
<SURFACE>
𒈗𒈬𒊏𒅇𒈾𒅗
𒈧𒄯𒊕𒂷𒀉𒊷𒊷𒈬
𒀲𒆳𒄯𒊕𒂷𒌢𒄷𒌷𒅔𒄷𒈾
𒄑𒊷𒆠𒂖𒂊𒊬𒀀𒅗𒈝𒎎𒍝𒆳𒇲𒈬𒌫
𒅇𒉈𒉈𒈭
𒁹𒀀𒁀𒅔𒁕𒁲𒉺𒂟𒅗𒆟𒂇𒍑
𒅗𒋗𒌓𒈗𒆷𒈾𒋫𒊮𒈗𒆷𒈾𒄭𒄭𒄀𒊏
𒀵𒍪𒈾𒀊𒁉𒀀
𒆗𒂵𒈨𒂗𒈗𒈬𒂵𒀊𒍑𒂇𒍑𒍪𒃶𒈨𒂗
𒅗𒈠𒍪𒊏𒃮𒍪𒃶𒈨𒂗𒅆𒌇𒅆𒉌𒂠𒂵𒁺
𒄑𒈣𒁺𒁀𒄑𒄐𒈬𒌧𒋧𒄀
𒀀𒁺𒁀𒀀𒈬𒌧𒁕𒀝𒂊𒀀𒀀𒁺𒁀
𒌉𒁺𒁀𒊺𒈬𒌧𒋧𒄀
...𒈬𒌧𒌓𒄀
𒅎𒁺𒁀𒊺𒈬𒌧𒁕𒇲𒂊<unk>𒈬𒁕𒀝𒂊
𒁾𒊬𒈨𒂗𒈾𒆕𒀀𒀊𒊬𒊑𒂗
𒅗𒆠𒋢𒇻𒂠𒃻𒈠...
𒅗𒁍𒌔𒊒𒌝𒈠𒊒𒁀𒇯𒁺𒉈𒁉𒈬𒌧𒁕𒋧𒄀
𒅗𒊷𒄀𒃮𒊑...
𒄑𒁶𒄑𒌁𒂷𒈬𒌧𒆕𒉆𒈬𒁍𒊑𒅎𒃵𒂊
𒄑𒄖𒍝𒂷𒇽𒈬𒌧𒁕𒇲𒀀𒋗𒈬𒂠𒅎𒈠𒀭𒇲
𒌷𒂷𒌆𒍕𒈾𒀀𒈬𒉌𒌆𒊏𒌆𒈬𒁍𒊏𒁀𒀭𒌆
𒋃𒂊𒀀𒈪𒉌𒅔𒋗𒉀𒀀𒅖𒅆𒂷𒁀𒂊<unk>
𒌨𒂊𒇽𒇥𒌈𒅥𒃮𒁉𒌈𒍣𒍣
𒃲𒁔𒂊𒊕𒄑𒌈𒊏𒊏𒅗𒋫𒀊𒋺𒉌𒌈𒋺
𒄑𒄀𒉈𒌈𒅥𒀀𒇉𒉌𒌇𒌇
𒀭𒌓𒉌𒌧𒅥𒂵𒌧𒅥𒄑𒍎𒇳𒁺𒊏𒂠𒋗𒉌𒌈𒅆𒉐
𒍣𒈬𒁀𒂊𒄿𒋗𒈬𒄩𒍝𒀀𒀊
𒌉𒉡𒈬𒌧𒋢𒈨𒂗𒇽𒇷𒋻𒊑𒆷𒁀𒀭𒌇
𒂷𒀀𒈨𒈾𒀀𒀭𒊮𒀭𒂄𒄀𒈗𒂷𒆠𒁉𒄩𒈠𒄄𒄄
𒈗𒈬𒇷𒈬𒃶𒋻𒊑𒆠𒂼𒈬𒂠𒃶𒅎𒈪𒅁𒄄𒄄